Annä 1990 hed alles agfangä.. Dä Tihi und dä Hässig hend wellä afä Musig machä. Drum hends dä au alles afä zämä suächä mit dem mr chad Lärm machä. Vo Farbschtift, über Ovomaltinäbüchsä bis zu Chilbitüderli hends alles müässä hinnäfürä schränzä und hend dä mit all dem Grümpel diä erscht Prob  ghaltä.  Doch mit dem heds sich dä au scho wider für äs Ziitli gha, dänn diä zwe Glöin hend diä Sach wider ufgä und ds Läbä isch wiiter gangä, wiä wänn si niä zum musiziärä zämä chou wäred! D Sach isch dä vergässä gsi bis annä 1995.. Det sind miär geilä Hengschtä (Brösi, Hässig, Vögi, Tihi, Bruno) wider zämä chou und hend d Idee vonärä eigänä Band jetzt ändlich mal wellä i d Realität umsetzä. Das, obwohl keinä vo üs Gsellä äs Inschtrumänt glehrt hed ds spilä.. Jenschtes Züügs isch kauft wordä!! . Doch dä  Roli, de Arm, hed annä dazumal trotzdem nu müässä übärä 2 Watt Bassverschtercher singä...